**ՀԻՄՆԱՎՈՐՈՒՄ  
ՀԱՄԱՅՆՔԻ ՂԵԿԱՎԱՐԻ ՎԱՐՁԱՏՐՈՒԹՅԱՆ ՉԱՓԸ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ՎԵԴՈՒ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄԻ ԿԱՌՈՒՑՎԱԾՔԸ, ԱՇԽԱՏՈՂՆԵՐԻ ՔԱՆԱԿԸ, ՀԱՍՏԻՔԱՑՈՒՑԱԿԸ, ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ 2025 ԹՎԱԿԱՆԻ ՀԱՄԱՐ ՀԱՍՏԱՏԵԼՈՒ, ՀԱՎԵԼԱՎՃԱՐ ՍԱՀՄԱՆԵԼՈՒ ԵՎ ՎԵԴԻ ՀԱՄԱՅՆՔԻ ԱՎԱԳԱՆՈՒ 2023 ԹՎԱԿԱՆԻ ՆՈՅԵՄԲԵՐԻ 29-Ի ԹԻՎ 176-Ա ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Որոշման նախագիծը մշակվել է համաձայն « «Տեղական ինքնակառավարման մասին»  օրենքի 18-րդ հոդվածի 1-ին մասի 28-րդ կետի և 35-րդ հոդվածի 1-ին մասի 7-րդ կետի, «Համայնքային ծառայության մասին»  օրենքի 26-րդ հոդվածի 1-ին մասի «բ» կետի:

Վեդու համայնքապետարանի աշխատակազմի աշխատողների քանակի, հաստիքացուցակի և պաշտոնային դրույքաչափերը 2024 թվականի համար սահմանելիս օգտվել ենք նաև «Համայնքապետարանի աշխատակազմի կառուցվածքի հաստատման, հաստիքացուցակի կազմման, պաշտոնային դրույքաչափերի համամասնության սահմանման» մեթոդական ուղեցույցից։

Սահմանել ենք նաև հավելավճար՝ Հայաստանի Հանրապետության Արարատի մարզի Վեդու համայնքապետարանում (ներառյալ միավորված 17 համայնքներում) համայնքային ծառայության պաշտոններում աշխատած՝ համայնքային ծառայության տվյալ պաշտոնի ենթախմբին համապատասխանող դասային աստիճանից ավելի բարձր դասային աստիճան ունենալու դեպքում՝ պաշտոնային դրույքաչափի 5 (հինգ) տոկոսի չափով:   
 Հաստիքացուցակում կատարվել է փոփոխություն, հիմք ընդունելով Ազգային ժողովի պատգամավորի աշխատավարձի չափը, այն է՝ 83 200 \* 10 գործակից = 832 000 դրամ, ըստ «Տեղական ինքնակառավարման մասին»  օրենքի 35-րդ հոդվածի 1-ին մասի 7-րդ կետի 20001-ից մինչև 75000 բնակիչ ունեցող համայնքի ղեկավարի պաշտոնային դրույքաչափը սահմանվում է Հայաստանի Հանրապետության Ազգային ժողովի պատգամավորի պաշտոնային դրույքաչափի նկատմամբ 71.04 տոկոսաչափով՝ և առաջարկվում է համայնքի ղեկավարի համար սահմանել 590 000 դրամ։ Ըստ մեթոդական ուղեցույցի սահմանված է նաև, որ համայնքապետարանի աշխատակազմի յուրաքանչյուր աշխատողի պաշտոնային դրույքաչափը չի կարող գերազանցել տվյալ համայնքի ղեկավարի պաշտոնային դրույքաչափի` 20001-ից մինչև 75000 բնակիչ բնակիչ ունեցող համայնքի համար` 81,26 տոկոսը: Աշխատակազմի քարտուղարի համար սահմանվում է 450 000 դրամ։ Սկսած բաժնի պետերից յուրաքանչյուր աշխատողի համար դրույքաչափը իջնում է ելնելով զբաղեցրած պաշտոնից և պատասխանատվության չափից:

Աշխատավարձի համար հիմք է հանդիսացել 1 տարվա ընթացքում իրականացրած աշխատանքների ծավալի ուսումնասիրությունը։   
 Իրավական ակտն ընդունվում է յուրաքանչյուր տարի, բյուջեն հաստատելուց առաջ։

Մշակված ավագանու որոշման նախագիծը կրում է անհատական բնույթ, քանի որ այն վերաբերվում է միայն Վեդու համայնքապետարանի աշխատակազմին։

**Հայաստանի Հանրապետության Արարատի մարզի Վեդու համայնքապետարանի աշխատակազմի աշխատողների քանակը, հաստիքացուցակը և պաշտոնային դրույքաչափերի** հաստատման մասին նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։   
 **Հայաստանի Հանրապետության Արարատի մարզի Վեդու համայնքապետարանի աշխատակազմի աշխատողների քանակը, հաստիքացուցակը և պաշտոնային դրույքաչափերի** հաստատման մասին նախագծի ընդունման կապակցությամբ Վեդի համայնքի բյուջեում եկամուտները չեն ավելանա, իսկ ծախսերում աշխատավարձի ֆոնդը ամսական կնվազի 165 000 դրամով։

**ՀԱՄԱՅՆՔԻ ՂԵԿԱՎԱՐ՝ Գ.ՍԱՐԳՍՅԱՆ**